
I. DATE GENERALE ALE PROIECTULUI
	Denumirea proiectului
	Metode active de promovare a incluziunii prin tehnici cinematografice și instrumente digitale

	Inițiator
	Casa Corpului Didactic Sibiu

	Coordonator proiect educațional
	Corina Turcu , Profesor Metodist CCD Sibiu

	Parteneri în cadrul proiectului 
	-Inspectoratul școlar județean Sibiu, prin responsabil Prof. Daniela Muntean – inspector școlar pentru activități extrașcolare;
- Unități de învățământ din județul Sibiu prin acorduri de parteneriat școlar;
- Asociația Totul pentru comunitate reprezentată de Prof. Popa Elena Luiza

	Perioada de desfășurare
	16–22 noiembrie 2026; activitățile pot fi programate în această perioadă, în funcție de calendarul fiecărei școli;

	Durata unei activități 
	120 de minute

	Grup țintă
	Elevi din învățământul gimnazial și liceal; cadre didactice coordonatoare;

	Locul desfășurării
	Săli de clasă, biblioteci, spații comunitare sau online, după caz;

	Domenii
	Educație pentru cetățenie democratică, educație media și digitală, educație interculturală, dezvoltare durabilă, drepturile omului;

	Produse finale
	Afișe, mesaje, reguli de dialog, mini-campanii, propuneri de acțiune, portofolii și reflecții.




II. ARGUMENT
Săptămâna Educației Globale este o inițiativă internațională de sensibilizare și mobilizare educațională, implementată de Centrul Nord-Sud al Consiliului Europei împreună cu Global Education Network. Ediția 2026 se desfășoară în perioada 16–22 noiembrie.
În contextul unei societăți aflate într-o continuă transformare, educația incluzivă reprezintă o prioritate fundamentală a sistemului educațional, având ca obiectiv asigurarea egalității de șanse, respectarea diversității și valorizarea potențialului fiecărui elev. Școala contemporană trebuie să ofere un mediu educațional accesibil, stimulativ și prietenos, ca fiecare copil, indiferent de particularitățile individuale, de mediul social, cultural sau de nevoile educaționale specifice, să se simtă acceptat, respectat și încurajat să participe activ la procesul de învățare.
Proiectul Metode active de promovare a incluziunii prin tehnici cinematografice și instrmente digitale pornește de la necesitatea identificării și implementării unor strategii educaționale inovatoare, capabile să răspundă diversității nevoilor de învățare și să contribuie la dezvoltarea unui climat școlar bazat pe empatie, toleranță, cooperare și respect reciproc.

Utilizarea tehnicilor cinematografice în activitățile educaționale constituie o modalitate atractivă și eficientă de sensibilizare a elevilor față de problematica incluziune. 	Filmul, prin puterea sa de a transmite emoții, experiențe și mesaje, facilitează înțelegerea diferențelor individuale, dezvoltarea empatiei și conștientizarea efectelor discriminării, marginalizării și excluziunii sociale. 
Vizionarea și analiza unor secvențe cinematografice, realizarea de scurtmetraje, povești digitale, interviuri și materiale video tematice oferă elevilor oportunitatea de a reflecta asupra propriilor atitudini și comportamente, de a-și exprima opiniile și de a identifica soluții pentru construirea unor relații armonioase.
În același timp, integrarea instrumentelor digitale în procesul educațional contribuie la diversificarea metodelor de predare-învățare, evaluare  și la crearea unor experiențe de învățare interactive, colaborative și accesibile. 
Un element esențial al proiectului îl reprezintă valorificarea metodelor activ-participative, prin care elevii/profesorii devin participanți direcți la construirea propriilor experiențe de învățare. Învățarea prin cooperare, jocul de rol, dezbaterea, studiul de caz, învățarea bazată pe proiecte și realizarea de produse multimedia în echipă favorizează comunicarea, acceptarea diversității și dezvoltarea competențelor socio-emoționale. 
De asemenea, proiectul contribuie la dezvoltarea competențelor profesionale ale cadrelor didactice, prin încurajarea utilizării unor metode moderne, flexibile și adaptate educației incluzive. Schimbul de bune practic, colaborarea interdisciplinară și valorificarea resurselor digitale pot facilita construirea unor demersuri didactice centrate pe elev, în care diversitatea este percepută ca o resursă educațională și nu ca un obstacol.
Caracterul inovator al proiectului constă în îmbinarea educației incluzive cu limbajul cinematografic și tehnologiei digitale, într-o abordare interdisciplinară, creativă și participativă. Această combinație permite transformarea unor concepte abstracte, precum egalitatea de șanse, toleranța, empatia și acceptarea diferențelor în experiențe concrete de învățare. 
În concluzie, implementarea proiectului Metode active de promovare a incluziunii prin tehnici cinematografice și instrumente digitale reprezintă o oportunitate de modernizare a practicilor educaționale și de promovare a unei școli deschise, echitabile și adaptate nevoilor tuturor beneficiarilor educației.

III. SCOPUL PROIECTULUI
	Promovarea educației incluzive prin implementarea unor metode activ-participative, utilizarea tehnicilor cinematografice și integrarea instrumentelor digitale în activități educaționale, în vederea dezvoltării empatiei și toleranței, cooperării și respectului pentru diversitate, precum și asigurarea participării active și echitabile a tuturor elevilor la procesul educațional.
IV. OBIECTIVE GENERALE
· Promovarea principiilor educației incluzive și a egalității de șanse în mediul școlar;
· Dezvoltarea competențelor socio-emoționale, digitale și creative ale elevilor prin utilizarea tehnicilor cinematografice;

· Stimularea participării active a tuturor elevilor, inclusiv a celor cu cerințe educaționale speciale ( CES), la activități educaționale colaborative;
· Dezvoltarea competențelor cadrelor didactice privind utilizarea metodelor inovatoare și a instrumentelor digitale în educația incluzivă;
· Prevenirea discriminării, marginalizării și excluziunii sociale prin activități educaționale interactive.

OBIECTIVE SPECIFICE
· OS1. Organizarea a minimum 5 activități interactive bazate pe tehnici cinematografice și a instrumentelor digitale.
· OS2. Realizarea a minimum 3 produse multimedia ( scurtmetraj, interviuri sau prezentări video) cu mesaje privind incluziunea;
· OS3. Dezvoltarea capacității elevilor de a identifica și combate stereotipurile, prejudecățile și comportamentele discriminatorii;
· OS4.Consolidarea relațiilor de colaborare dintre elevi, părinți, profesori.
· OS5. Crearea unui portofoliu digital de resurse și bune practici privind educația incluzivă.
· OS6. Să reflecteze asupra contribuției personale și să comunice rezultatele în comunitatea școlară.
CORELAREA CU ODD ( obiectivele educației globale)
· ODD 4 – ( Educația de calitate): Promovarea metodelor de predare incluzive și flexibile adaptate neurodiversității;
· ODD 10 – ( Reducerea inegalităților): Combaterea marginalizării și integrarea elevilor cu Cerințe Educaționale speciale (CES) prin empatie colectivă;
V- GRUP ȚINTĂ ȘI BENEFICIARI
· Elevii din învățământul gimnazial și liceal 
· Elevii cu cerințe educaționale speciale
· Cadre didactice implicate în implementarea activităților;
Beneficiarii indirecți:
· Părinții elevilor;


CCD Sibiu | ISJ Sibiu | Săptămâna Educației Globale 2026
· Comunitatea școlară;
· Specialiști în educație și consiliere școlară;
· Instituții și organizații partenere.
VI. PRINCIPII DE IMPLEMENTARE
· participare voluntară și incluzivă;
· adaptarea limbajului și a sarcinilor la vârsta participanților;
· siguranță emoțională și respectarea demnității fiecăruia;
· verificarea informațiilor și evitarea distribuirii datelor personale;
· dialog fără etichetare, discriminare sau umilire;
· acțiuni concrete, realiste și sustenabile;
· respectarea regulilor privind protecția datelor și imaginea minorilor.
VII. ACTIVITĂȚI DIDACTICE
ORA 1: Abordarea Experiențială ( Profesorii cu rol de elevi)– 60 minute
1. M00-M10: Primirea și integrarea participanților
Profesorii sosesc și semnează lista de prezență oficială CCD. Sunt așezați în bănci;
1. M10- M15 – Introducerea și argumentul metodologic
Metodistul deschide sesiunea explicând scopul: oferirea unui kit complet, gata de aplicat la clasă pentru Săptămâna Educației Globale;
2. M15-M20- Activitatea Masca notei ( Spargerea gheții) 
Profesorilor li se cere să noteze pe un bilet o mare provocare/anxietate emoțională pe care au observat-o la elevii lor legată de presiunea notelor. Biletele se conectează anonim și se citesc 3-4 eșantione;
3. M20-M45: Vizionarea ghidată a scenelor cheie din filmul Steluțele de pe pământ.
Se proiectează exclusiv 4 momente strategice din film;
1. Rigiditatea: Ishaan taxat de sistem ( literele care dansează);
1. Alienarea: trauma trimiterii la internat și depresia copilului;
2. Mentoratul: Profesorul de desen introducând exemple de genii neurodiverse ( Einstein, Da Vinci);
3. Succesul: Schimbarea de paradigmă prin artă și acceptare;

4. M45- M60 micro-Dezbatere Tribunalul sistemului 
· Profesorii sunt împărțiți în 3 mari echipe pentru a răspunde rapid pe coli de flipchart din perspectiva a trei instanțe:
· Grupul 1- Avocații părinților cei care analizează presiunea socială și frica de eșec a familiei în secolul al XXI.
· Grupul 2- juriul elevilor: analizează importanța unui mentor /profesor axat pe standardizare;
· Grupul 3- Psihologii colectivului: analizează cum putem preveni excluderea în colectivele de liceu  

Ora 2: Analiza metodică și competențele digitale
5. M60- M75 - Disecția pedagogică a activității
Debriefing: Profesorii revin în rolul de cadre didactice. Se discută barierele identificate la clasă, modul în care elevii reacționează la aceste tehnici și managementul emoțiilor în timpul dezbaterilor dure.
6. M75- M90 - Atelier digital pentru profesori ( chat GBT $ Canva)
Metodistul proiectează ecranul și face o demonstrație Live:
Utilizarea Chat GBT: Cum să folosească prompturi pentru a genera fișe de lucru adaptate pe nivel de dificultate sau texte în oglindă pentru exercițiile de empatie.		
7. M95- M110 - Distribuirea kit-ului de Multiplicare și planificarea livrării;
Fiecare profesor primește materialul suport ( proiectul de lecție imprimat/digital. Profesorii schițează un calendar comun în care vor multiplica această activitate la clasele lor. 
CCD Sibiu | ISJ Sibiu | Săptămâna Educației Globale 2026
8. M110-M120- evaluare CCD și feed-back prin cod QR;
Profesorii scanează Codul QR generat pe ecran și completează chestionarul anonim de impact. Metodistul încheie activitatea și anunță eliberarea adeverințelor de participare emise de CCD Sibiu. 

XII. EVALUAREA PROIECTULUI
Evaluarea se realizează la nivelul fiecărei activități și la nivelul proiectului, urmărind atât procesul de învățare, cât și produsele și acțiunile rezultate.
· Instrumente: observație sistematică, fișe de lucru, rubrică de evaluare, autoevaluare, feedback între colegi, chestionar scurt.
· Indicatori cantitativi: numărul unităților participante, al activităților organizate, al elevilor și cadrelor didactice implicate, al produselor realizate.
· Indicatori calitativi: capacitatea de a formula argumente, de a verifica informații, de a asculta perspective diferite, de a lucra în echipă și de a propune acțiuni concrete.
· Dovezi: fișe completate, fotografii ale produselor (cu acordurile necesare), afișe, rezoluții, planuri de acțiune și reflecții.
XIII. DISEMINARE ȘI VALORIFICARE
· Publicarea unui scurt articol / album de activitate pe site-ul sau canalele oficiale ale unității, cu respectarea GDPR și a regulilor privind imaginea minorilor.
· Transmiterea către CCD Sibiu a unei fișe de raportare: denumirea școlii, activitatea, nivelul, numărul de participanți, rezultate și 1–3 fotografii utilizabile.
· Realizarea unei sinteze județene de către CCD Sibiu și diseminarea exemplelor de bună practică către rețeaua unităților participante.
· Continuarea acțiunilor fezabile după încheierea săptămânii: consilii ale elevilor, campanii, reguli de dialog, inițiative de mediu sau proiecte comunitare.
XIV. REZULTATE ȘI IMPACT AȘTEPTAT
· creșterea gradului de conștientizare privind cetățenia globală și responsabilitatea comună;
· îmbunătățirea capacității de a analiza critic mesaje și informații;
· consolidarea comunicării respectuoase și a participării incluzive;
· dezvoltarea colaborării între elevi, cadre didactice și instituții;
· generarea unor propuneri și acțiuni concrete pentru comunitatea școlară.

XV. CONCLUZII
Săptămâna Educației Globale 2026 oferă un prilej de a transforma sala de clasă într-un spațiu de dialog, reflecție și participare. Proiectul propune activități accesibile, diferențiate pe cicluri de învățământ, prin care elevii învață că exprimarea propriei voci presupune responsabilitate, iar acțiunea colectivă începe prin ascultare, verificarea informațiilor și respect reciproc.
XVI. BIBLIOGRAFIE ȘI RESURSE
· Council of Europe – North-South Centre, The Global Education Week 2026: https://www.coe.int/en/web/north-south-centre/global-education-week-2026;
· Council of Europe – Global Education Week 2026: Thinking critically for a stronger democracy: https://www.coe.int/en/web/north-south-centre/-/global-education-week-2026-thinking-critically-for-a-stronger-democracy;
· Council of Europe – The Global Education Week: https://www.coe.int/en/web/north-south-centre/the-global-education-week;
· Council of Europe – Global Education Guidelines: Concepts and methodologies on global education for educators and policy makers.

ANEXA 1.
PROTOCOL DE COLABORARE
privind implementarea activităților dedicate Săptămânii Educației Globale 2026
 Nr. ______ / data ______________
 
I. PĂRȚILE
1. CASA CORPULUI DIDACTIC SIBIU, cu sediul în Sibiu, str. Turismului nr. 15, reprezentată legal prin prof. Nicoleta-Diana Zaharescu, în calitate de director, denumită în continuare CCD Sibiu,
și
2. UNITATEA DE ÎNVĂȚĂMÂNT ____________________________________________, cu sediul în ________________________________, reprezentată prin ________________________________, în calitate de director, denumită în continuare Unitatea de învățământ,
denumite împreună „Părțile”, convin încheierea prezentului protocol.
II. OBIECTUL PROTOCOLULUI
Obiectul protocolului îl constituie stabilirea cadrului de colaborare dintre CCD Sibiu și Unitatea de învățământ pentru organizarea și desfășurarea activităților educaționale în cadrul Săptămânii Educației Globale 2026, în perioada 16–22 noiembrie 2026.
III. SCOPUL ȘI OBIECTIVELE COLABORĂRII
Scopul colaborării este promovarea educației globale, a gândirii critice, a dialogului intercultural, a participării democratice și a responsabilității față de comunitate.
· sprijinirea cadrelor didactice prin materiale-suport și exemple de activități;
· stimularea exprimării opiniilor, a ascultării active și a verificării informațiilor;
· identificarea unor acțiuni concrete care pot fi continuate la nivelul școlii;
· diseminarea rezultatelor și a exemplelor de bună practică.

IV. OBLIGAȚIILE CCD SIBIU
· promovează proiectul și transmite unităților de învățământ informațiile și materialele -suport disponibile;
· oferă, în limita resurselor instituționale, îndrumare metodologică pentru adaptarea activităților la nivelul de vârstă;
· centralizează informațiile privind activitățile raportate de unitățile participante;
· valorifică și diseminează exemplele de bună practică, cu respectarea acordurilor și a normelor privind protecția datelor;
· desemnează, după caz, o persoană de contact pentru comunicarea cu unitatea parteneră.
V. OBLIGAȚIILE UNITĂȚII DE ÎNVĂȚĂMÂNT
· desemnează un coordonator local și comunică datele de contact către CCD Sibiu;
· selectează și organizează cel puțin o activitate în perioada 16–22 noiembrie 2026, adaptată nivelului de învățământ;
· asigură cadrul didactic coordonator, spațiul, materialele și condițiile de siguranță necesare desfășurării activității;
· informează participanții și, după caz, părinții/reprezentanții legali cu privire la activitate și obține acordurile necesare pentru fotografiere, filmare sau publicare;
· transmite către CCD Sibiu o scurtă fișă de raportare a activității și materiale de diseminare care pot fi utilizate în condițiile agreate;
· respectă principiile incluziunii, nediscriminării, protecției copilului și protecției datelor cu caracter personal.
VI. COORDONARE ȘI COMUNICARE
În cadrul proiectului, Inspectoratul Școlar Județean Sibiu susține și promovează inițiativa prin responsabil prof. Daniela MUNTEAN – Inspector școlar pentru activități extrașcolare. Comunicarea privind promovarea și diseminarea la nivel județean se realizează în colaborare cu CCD Sibiu.
Fiecare parte desemnează câte o persoană de contact. Comunicarea se realizează prin e-mail instituțional și/sau alte canale oficiale agreate. Calendarul concret, clasa, numărul participanților și activitatea selectată se stabilesc de comun acord și se consemnează, după caz, în fișa de înscriere/raportare anexată.

[bookmark: _GoBack]CCD Sibiu | ISJ Sibiu | Săptămâna Educației Globale 2026
VII. RESURSE ȘI ASPECTE FINANCIARE
Fiecare parte suportă cheltuielile proprii ocazionate de îndeplinirea obligațiilor asumate, în limita bugetului aprobat și a resurselor disponibile. Prezentul protocol nu generează obligații financiare între părți și nu presupune transferuri de fonduri, cu excepția cazului în care părțile încheie ulterior un act distinct, în condițiile legii.
VIII. PROTECȚIA DATELOR ȘI DREPTUL LA IMAGINE
Părțile se obligă să respecte legislația aplicabilă privind protecția datelor cu caracter personal, inclusiv Regulamentul (UE) 2016/679 (GDPR), precum și normele privind protecția minorilor și dreptul la imagine. Transmiterea către CCD Sibiu a fotografiilor, înregistrărilor sau datelor identificabile se va face numai dacă există temei legal și, după caz, consimțămintele/acordurile necesare. Se vor prefera imagini ale produselor elevilor sau fotografii care nu permit identificarea acestora, atunci când acordurile lipsesc.
IX. DURATA, MODIFICAREA ȘI ÎNCETAREA PROTOCOLULUI
Protocolul intră în vigoare la data semnării de către ambele părți și este valabil până la data de 31 decembrie 2026, pentru activitățile și diseminarea rezultatelor aferente ediției 2026. Orice modificare se face prin act adițional semnat de ambele părți. Protocolul poate înceta prin acordul părților sau prin notificarea scrisă a uneia dintre părți, cu un preaviz de 5 zile lucrătoare, fără afectarea obligațiilor deja asumate.
X. DISPOZIȚII FINALE
Părțile vor depune eforturi pentru soluționarea pe cale amiabilă a oricăror neînțelegeri privind aplicarea protocolului. Prezentul protocol se încheie astăzi, ______________, în două exemplare originale, câte unul pentru fiecare parte.

ANEXA 2. FIȘĂ DE RAPORTARE A ACTIVITĂȚII

	Unitatea de învățământ
	

	Localitatea
	

	Coordonator / cadru didactic
	

	Nivel / clasă / grupă
	

	Titlul activității
	

	Data și durata
	

	Număr participanți
	

	Obiective urmărite
	

	Descriere succintă
	

	Produse / rezultate
	

	Ce au învățat participanții?
	

	Propunere de continuare
	

	Link/materiale anexate
	




Declarație: Unitatea de învățământ confirmă că materialele transmise spre diseminare pot fi utilizate în scop educațional și instituțional în condițiile legii și că au fost obținute acordurile necesare pentru orice date sau imagini care permit identificarea persoanelor.
 
Nume/Prenume___________________________ 
Funcție: __________________________  
Semnătură: __________________________
 
Data: __________  

ANEXA 3.
PROTOCOL DE PARTENERIAT
privind susținerea și promovarea proiectului educațional
„Săptămâna Educației Globale 2026 
 					              Nr. ______ / data ______________
 
I. PĂRȚILE
1. CASA CORPULUI DIDACTIC SIBIU, cu sediul în Sibiu, str. Turismului nr. 15, reprezentată legal prin prof. Nicoleta-Diana Zaharescu, în calitate de director, denumită în continuare CCD Sibiu,
și
2. INSPECTORATUL ȘCOLAR JUDEȚEAN SIBIU, cu sediul str. Lucian Blaga nr. 26, reprezentat legal prin prof. Emilian-Marius Novac, în calitate de inspector școlar general, denumit în continuare ISJ Sibiu, 
denumite împreună „Părțile”, convin încheierea prezentului protocol.
II. OBIECTUL PROTOCOLULUI
	Obiectul protocolului îl constituie stabilirea cadrului de colaborare dintre CCD Sibiu și ISJ Sibiu în vederea susținerii, promovării și diseminării proiectului educațional „Săptămâna Educației Globale 2026.
III. SCOPUL ȘI OBIECTIVELE PARTENERIATULUI
Scopul parteneriatului este de a sprijini participarea unităților de învățământ din județul Sibiu la activitățile proiectului și de a promova educația globală, cetățenia democratică, gândirea critică, dialogul respectuos și implicarea elevilor în viața comunității.
•  promovarea proiectului și a calendarului activităților în rețeaua unităților de învățământ din județul Sibiu;
•  încurajarea participării preșcolarilor și elevilor din învățământul primar, gimnazial și liceal;
•  facilitarea comunicării instituționale și a colaborării dintre CCD Sibiu, ISJ Sibiu și unitățile de învățământ;

•  diseminarea exemplelor de bună practică și valorificarea rezultatelor activităților;
•  susținerea continuității inițiativelor educaționale fezabile după încheierea Săptămânii Educației Globale.

IV. OBLIGAȚIILE CCD SIBIU
•  elaborează și pune la dispoziție proiectul educațional și materialele-suport destinate unităților de învățământ participante;
•  asigură coordonarea metodologică a proiectului și oferă îndrumare, în limita resurselor instituționale;
•  comunică ISJ Sibiu informațiile necesare promovării și implementării proiectului;
•  centralizează fișele de raportare și rezultatele transmise de unitățile de învățământ;
•  realizează o sinteză a activităților și diseminează exemplele de bună practică, cu respectarea normelor privind protecția datelor.
V. OBLIGAȚIILE ISJ SIBIU
•  susține și promovează proiectul educațional la nivelul unităților de învățământ din județul Sibiu;
•  facilitează diseminarea informațiilor privind proiectul și activitățile propuse prin canalele instituționale disponibile;
•  încurajează implicarea unităților de învățământ și a cadrelor didactice în activitățile proiectului;
•  desemnează ca responsabil pentru susținerea și promovarea proiectului pe prof. Daniela MUNTEAN – Inspector școlar pentru activități extrașcolare;
•  colaborează cu CCD Sibiu pentru comunicarea și valorificarea rezultatelor la nivel județean.
VI. COORDONARE ȘI COMUNICARE
Coordonarea proiectului educațional este asigurată de CCD Sibiu, prin prof. metodist Corina Turcu. Susținerea și promovarea proiectului din partea ISJ Sibiu sunt asigurate prin responsabil prof. Daniela MUNTEAN – Inspector școlar pentru activități extrașcolare.
Persoană de contact CCD Sibiu: Corina Turcu, profesor metodist CCD Sibiu.
Persoană responsabilă ISJ Sibiu: prof. Daniela MUNTEAN – Inspector școlar pentru activități extrașcolare.

Părțile vor comunica prin intermediul canalelor instituționale și vor stabili de comun acord modalitățile practice de promovare, informare și diseminare.
VII. RESURSE ȘI ASPECTE FINANCIARE
Fiecare parte contribuie la realizarea obiectului protocolului prin resursele umane, logistice și instituționale disponibile, în limita atribuțiilor și a bugetelor aprobate. Prezentul protocol nu generează obligații financiare între părți și nu presupune transferuri de fonduri. Orice activitate care implică cheltuieli comune va face obiectul unei înțelegeri distincte, încheiate în condițiile legii.
VIII. PROTECȚIA DATELOR ȘI DREPTUL LA IMAGINE
Părțile se obligă să respecte legislația aplicabilă privind protecția datelor cu caracter personal, inclusiv Regulamentul (UE) 2016/679 (GDPR), precum și normele privind protecția minorilor și dreptul la imagine. Transmiterea și publicarea fotografiilor, înregistrărilor sau datelor identificabile se realizează numai în prezența unui temei legal și, după caz, a acordurilor necesare.
IX. DURATA, MODIFICAREA ȘI ÎNCETAREA PROTOCOLULUI
Protocolul intră în vigoare la data semnării de către ambele părți și este valabil până la 31 decembrie 2026, pentru activitățile și diseminarea rezultatelor aferente ediției 2026. Orice modificare se face prin act adițional semnat de ambele părți. Protocolul poate înceta prin acordul părților sau prin notificarea scrisă a uneia dintre părți, fără afectarea obligațiilor deja asumate.
X. DISPOZIȚII FINALE
Părțile vor depune eforturi pentru soluționarea pe cale amiabilă a oricăror neînțelegeri privind aplicarea prezentului protocol. Protocolul se încheie astăzi, ______________, în două exemplare originale, câte unul pentru fiecare parte.

	CASA CORPULUI DIDACTIC SIBIU

Director, prof. Nicoleta-Diana Zaharescu



________________________

Semnătură și ștampilă
	INSPECTORATUL  ȘCOLAR JUDEȚEAN SIBIU  

Inspector școlar general, prof. Emilia-Marius Novac



________________________

Semnătură și ștampilă

